કેન્દ્રમાં જેની સત્તા હોય એની સાથે રહેવાની આ રાજ્યોની નેતાગીરીની મંછાએ વીતેલા દાયકાઓમાં કોંગ્રેસ અને એના મિત્રપક્ષોની બોલબાલા જાળવી છે. જોકે અરુણાચલ પ્રદેશમાં અગાઉ કોંગ્રેસના મુખ્યમંત્રી રહેલા ગેગાંગ અપાંગના અખિલ ભારતીય વિદ્યાર્થી પરિષદ સાથેના સંબંધો એમને ભાજપ ભણી ખેંચી ગયા હતા, પણ છેલ્લે તો અન્ય ઈશાન રાજ્યોની જેમ સામૂહિક પક્ષાંતર થકી અરુણાચલ સહિતનાં રાજ્યોમાં ભાજપની કે ભાજપી મિત્રોની સરકારો રચાઈ છે. છેલ્લે છેલ્લે જે ત્રણ રાજ્યોમાં ચૂંટણી યોજાઈ એમાં ત્રિપુરા, મેઘાલય અને નાગાલેન્ડમાં અનુક્રમે માર્ક્સવાદી મોરચા, કોંગ્રેસ અને ભાજપી મિત્ર પક્ષની સરકાર હતી. ચૂંટણી જાહેર થતાં જ આવેલા પરિવર્તનમાં મહત્ત્વનું પરિવર્તન તો નાગાલેન્ડના મુખ્યમંત્રી ઝેલિયાંગના પક્ષ સાથેનું જોડાણ તોડીને ભાજપ થકી નેઇફિડ રિઓના નવરચિત પક્ષ સાથે જોડાણ કરવાનું પસંદ કર્યું હતું. એને એ ફળ્યું પણ ખરું, ભલે બેઠકો ઓછી મળી, પણ રિઓ મુખ્યમંત્રી બન્યા એટલે ભાજપી મોરચો મજબૂત બન્યો. મેઘાલયમાં કોંગ્રેસને સૌથી વધુ બેઠકો મળી, પણ ત્રિશંકુ વિધાનસભામાં માત્ર બે બેઠકો ભાજપને મળ્યા છતાં અગાઉ ભાજપના રાષ્ટ્રપતિપદના ઉમેદવાર બનેલા